CELEX: 32020R1640
Language: el
Date: 2020-08-12 00:00:00
Title: Κατ’ εξουσιοδότηση κανονισμός (ΕΕ) 2020/1640 της Επιτροπής της 12ης Αυγούστου 2020 για τη συμπλήρωση του κανονισμού (ΕΕ) 2019/1700 του Ευρωπαϊκού Κοινοβουλίου και του Συμβουλίου με τον προσδιορισμό του αριθμού και του τίτλου των μεταβλητών για το ad hoc θέμα «επαγγελματικές δεξιότητες» για το 2022 και των μεταβλητών οκταετίας για τις «συντάξεις και τη συμμετοχή στην αγορά εργασίας» στον τομέα του εργατικού δυναμικού (Κείμενο που παρουσιάζει ενδιαφέρον για τον ΕΟΧ)

6.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 370/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1640 ΤΗΣ ΕΠΙΤΡΟΠΗΣ
         της 12ης Αυγούστου 2020
         για τη συμπλήρωση του κανονισμού (ΕΕ) 2019/1700 του Ευρωπαϊκού Κοινοβουλίου και του Συμβουλίου με τον προσδιορισμό του αριθμού και του τίτλου των μεταβλητών για το ad hoc θέμα «επαγγελματικές δεξιότητες» για το 2022 και των μεταβλητών οκταετίας για τις «συντάξεις και τη συμμετοχή στην αγορά εργασίας» στον τομέα του εργατικού δυναμικού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1700 του Ευρωπαϊκού Κοινοβουλίου και του Συμβουλίου, της 10ης Οκτωβρίου 2019, για τη θέσπιση κοινού πλαισίου για τις ευρωπαϊκές στατιστικές σχετικά με τα άτομα και τα νοικοκυριά, με βάση στοιχεία που συλλέγονται από δείγματα σε ατομικό επίπεδο, για την τροποποίηση των κανονισμών (ΕΚ) αριθ. 808/2004, (ΕΚ) αριθ. 452/2008 και (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1177/2003 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 577/98 του Συμβουλίου (1), και ιδίως το άρθρο 6 παράγραφος 1,
         Εκτιμώντας τα ακόλουθα:
         
                     (1)
                  
                  
                     Η Επιτροπή, για να καλυφθούν οι ανάγκες που προσδιορίζονται στα σχετικά λεπτομερή θέματα, θα πρέπει να προσδιορίσει τον αριθμό και τον τίτλο των μεταβλητών για το σύνολο δεδομένων που συλλέγονται στον τομέα του εργατικού δυναμικού.
                  
               
                     (2)
                  
                  
                     Η Επιτροπή θα πρέπει να προσδιορίσει τον αριθμό και τον τίτλο των μεταβλητών σχετικά με το ad hoc θέμα «επαγγελματικές δεξιότητες» και των μεταβλητών οκταετίας σχετικά με το λεπτομερές θέμα «συντάξεις και συμμετοχή στην αγορά εργασίας» στον τομέα του εργατικού δυναμικού.
                  
               
                     (3)
                  
                  
                     Ο αριθμός των μεταβλητών που πρέπει να συλλέγονται δεν θα πρέπει να υπερβαίνει κατά ποσοστό μεγαλύτερο του 5 % τον αριθμό των μεταβλητών οι οποίες συλλέγονταν για τον τομέα του εργατικού δυναμικού κατά την έναρξη ισχύος του κανονισμού (ΕΕ) 2019/1700,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο αριθμός και οι τίτλοι των μεταβλητών για το ad hoc θέμα «επαγγελματικές δεξιότητες» για το 2022 και των μεταβλητών οκταετίας για τις «συντάξεις και τη συμμετοχή στην αγορά εργασίας» στον τομέα του εργατικού δυναμικού παρατίθενται στο παράρτημα.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Αυγούστου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 261I της 14.10.2019, σ. 1.
      
      
         
            ΠΑΡΑΡΤΗΜΑ
            Αριθμός και τίτλος των μεταβλητών για το ad hoc θέμα «επαγγελματικές δεξιότητες» για το 2022 και των μεταβλητών οκταετίας για τις «συντάξεις και τη συμμετοχή στην αγορά εργασίας» στον τομέα του εργατικού δυναμικού
            
                        Θέμα
                     
                     
                        Λεπτομερές θέμα
                     
                     
                        Αναγνωριστικός κωδικός μεταβλητής
                     
                     
                        Ονομασία μεταβλητής
                     
                  
                        03c. Συμμετοχή στην αγορά εργασίας — 11 συλλεγόμενες μεταβλητές (11 μεταβλητές σχετικές με ένα ad hoc θέμα)
                        
                     
                     
                        Επαγγελματικές δεξιότητες
                     
                     
                        DIGITAL
                     
                     
                        Χρόνος που αναλώθηκε για εργασία που αφορά ψηφιακές συσκευές κατά την κύρια ή την τελευταία απασχόληση
                     
                  
                        READING
                     
                     
                        Χρόνος που αναλώθηκε για ανάγνωση εγχειριδίων και τεχνικών εγγράφων που σχετίζονται με την εργασία κατά την κύρια ή την τελευταία απασχόληση
                     
                  
                        CALCULATE
                     
                     
                        Χρόνος που αναλώθηκε για την πραγματοποίηση σχετικά περίπλοκων υπολογισμών κατά την κύρια ή την τελευταία απασχόληση
                     
                  
                        PHYSICAL
                     
                     
                        Χρόνος που αναλώθηκε για σκληρή σωματική εργασία κατά την κύρια ή την τελευταία απασχόληση
                     
                  
                        DEXTERITY
                     
                     
                        Χρόνος που αναλώθηκε σε καθήκοντα που συνεπάγονται επιδεξιότητα των δαχτύλων κατά την κύρια ή την τελευταία απασχόληση
                     
                  
                        COMMINT
                     
                     
                        Χρόνος που αναλώθηκε για επαφές με άτομα από την ίδια επιχείρηση ή τον ίδιο οργανισμό κατά την κύρια ή την τελευταία απασχόληση
                     
                  
                        COMMEXT
                     
                     
                        Χρόνος που αναλώθηκε για επαφές με άτομα εκτός επιχείρησης ή οργανισμού κατά την κύρια ή την τελευταία απασχόληση
                     
                  
                        GUIDANCE
                     
                     
                        Χρόνος που αναλώθηκε στην παροχή συμβουλών, κατάρτισης ή διδασκαλίας σε άλλα άτομα κατά την κύρια ή την τελευταία απασχόληση
                     
                  
                        JOBAUTON
                     
                     
                        Βαθμός αυτονομίας όσον αφορά τα καθήκοντα κατά την κύρια ή την τελευταία απασχόληση
                     
                  
                        REPETITIVE
                     
                     
                        Επαναληπτικότητα καθηκόντων κατά την κύρια ή την τελευταία απασχόληση
                     
                  
                        PROCEDURE
                     
                     
                        Καθήκοντα περιγραφόμενα επακριβώς με αυστηρές διαδικασίες κατά την κύρια ή την τελευταία απασχόληση
                     
                  
                        03d. Συμμετοχή στην αγορά εργασίας — 11 συλλεγόμενες μεταβλητές (11 μεταβλητές οκταετίας)
                        
                     
                     
                        Συντάξεις και συμμετοχή στην αγορά εργασίας
                     
                     
                        PENSTYP1
                     
                     
                        Σύνταξη γήρατος
                     
                  
                        AGEPENSO
                     
                     
                        Ηλικία κατά την οποία το άτομο άρχισε να λαμβάνει σύνταξη γήρατος
                     
                  
                        STATRECE
                     
                     
                        Λήψη της πρώτης προβλεπόμενης εκ του νόμου σύνταξης με μείωση ή προσαύξηση
                     
                  
                        PENSTYP2
                     
                     
                        Σύνταξη αναπηρίας και άλλες περιοδικές παροχές αναπηρίας σε χρήμα
                     
                  
                        AGEPENSD
                     
                     
                        Ηλικία κατά την οποία το άτομο άρχισε να λαμβάνει σύνταξη αναπηρίας ή άλλες περιοδικές παροχές αναπηρίας σε χρήμα
                     
                  
                        PROVTYPE
                     
                     
                        Χρηματοοικονομικές παροχές γήρατος
                     
                  
                        PENSSITU
                     
                     
                        Κατάσταση στην αρχή της λήψης σύνταξης γήρατος
                     
                  
                        WSTPREAS
                     
                     
                        Κύριος λόγος διακοπής της εργασίας με την έναρξη της λήψης σύνταξης γήρατος
                     
                  
                        WCONREAS
                     
                     
                        Κύριος λόγος συνέχισης της εργασίας παράλληλα με τη λήψη σύνταξης γήρατος
                     
                  
                        LMREENT
                     
                     
                        Επανένταξη στην αγορά εργασίας μετά την έναρξη της λήψης σύνταξης γήρατος
                     
                  
                        LMENTREAS
                     
                     
                        Κύριος λόγος επανένταξης στην αγορά εργασίας